

#  KARLOVAČKA ŽUPANIJA

 **O P Ć I N A P L A Š K I**

 **OPĆINSKI NAČELNIK**

**KLASA: 024-03/23-01/033**

**URBROJ**: **2133-14-02/01-23-1**

**Plaški, 02. studeni 2023.**

 Na temelju članka 35. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 53. Statuta Općine Plaški („Glasnik Karlovačke županije“, broj 41/23) i članka 11. st. 5. Odluke o upravljanju i raspolaganju nekretninama u vlasništvu Općine Plaški („Glasnik Karlovačke županije“, broj 12/16), općinski načelnik Općine Plaški dana 02. studenog 2023. godine, donosi

## O D L U K U

##

**o osnivanju Povjerenstva za otvaranje i ocjenu ponuda po Natječaju za prodaju**

**nekretnine/zemljišta k.č. 1/4 k.o. Plaški**

**u vlasništvu Općine Plaški**

**Članak 1.**

Ovom Odlukom osniva se Povjerenstvo za otvaranje i ocjenu ponuda po Natječaju za prodaju nekretnine/zemljišta k.č. 1/4 k. o. Plaški u posjedu i vlasništvu Općine Plaški

**Članak 2.**

Povjerenstvo ima predsjednika i dva člana:

1. Lara Tonković mag.oec., predsjednik

2. Milorad Šegan, ing. sig., član

3. Marko Kasipović, član

**Članak 3.**

Povjerenstvo kao nezavisno tijelo vrši otvaranje dostavljenih ponuda po okončanom Natječaju, vrši provjeru svih propisanih uvjeta, vrši ocjenu ponuda i dostavlja odnosni prijedlog općinskom načelniku na odlučivanje o odabiru najpovoljnije ponude.

Povjerenstvo je dužno potpisati Izjavu o nepristranosti i povjerljivosti.

Povjerenstvo o svom ocjenjivačkom radu sastavlja zapisnik i odnosni prijedlog dostavlja općinskom načelniku.

**Članak 4.**

Postupak Povjerenstva mora biti transparentan i nepristran uz osiguravanje sprečavanja sukoba interesa.

**Članak 5.**

Članice i članovi Povjerenstva za svoj rad ne ostvaruju novčanu naknadu u ocjenjivačkom postupku.

Sve ostale radnje i postupke povjerenstvo obavlja i izvršava sukladno važećim zakonima i propisima kao i utvrđenjima iz ove Odluke.

**Članak 6.**

Ova Odluka stupa na snagu danom donošenja i ima se objaviti na službenoj mrežnoj stranici Općine Plaški, [www.plaski.hr](http://www.plaski.hr).

**OPĆINSKI NAČELNIK**

 **Pero Damjanović**